Document ID: 31998R2437

ΚΑΝΟΝΙΣΜΟΣ (ΕΚ) αριθ. 2437/98 ΤΗΣ ΕΠΙΤΡΟΠΗΣ της 12ης Νοεμβρίου 1998 για τον καθορισμό του ποσού της οριστικής ενίσχυσης για τα μανταρίνια, τις κλημεντίνες και τα satsumas, για την περίοδο εμπορίας 1997/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, για τη θέσπιση καθεστώτος ενίσχυσης στους παραγωγούς ορισμένων εσπεριδοειδών (1), και ιδίως το άρθρο 6,
Εκτιμώντας:
ότι στο άρθρο 5 παράγραφος 1 του κανονισμού (ΕΚ) αριθ. 2202/96 καθορίζεται κατώφλιο μεταποίησης για τα μανταρίνια, τις κλημεντίνες και τα satsumas ίσο προς 320 000 τόνους 7 ότι στην παράγραφο 2 προβλέπεται ότι για κάθε περίοδο εμπορίας, η υπέρβαση του κατωφλίου αξιολογείται με βάση τον μέσο όρο των μεταποιηθεισών ποσοτήτων με ενίσχυση στη διάρκεια των τριών τελευταίων περιόδων εμπορίας συμπεριλαμβανομένης και της τρέχουσας περιόδου 7 ότι στην παράγραφο 3 προβλέπεται ότι, εφόσον διαπιστωθεί υπέρβαση, η καθορισθείσα ενίσχυση για την τρέχουσα περίοδο εμπορίας στο παράρτημα του εν λόγω κανονισμού μειώνεται κατά 1 % ανά τμήμα υπέρβασης 3 200 τόνων 7
ότι τα κράτη μέλη, στο πλαίσιο του άρθρου 22 παράγραφος 1 στοιχείο β) του κανονισμού (ΕΚ) αριθ. 1169/97 της Επιτροπής, της 26ης Ιουνίου 1997 για τις λεπτομέρειες εφαρμογής του κανονισμού (ΕΚ) αριθ. 2202/96 για τη θέσπιση καθεστώτος ενίσχυσης στους παραγωγούς ορισμένων εσπεριδοειδών (2), όπως τροποποιήθηκε τελευταία από τον κανονισμό (ΕΚ) αριθ. 1145/98 (3), ανακοίνωσαν τις ποσότητες μανταρινιών, κλημεντίνων και satsumas που παραδόθηκαν για μεταποίηση κατά την περίοδο εμπορίας 1997/98 στο πλαίσιο του κανονισμού (ΕΚ) αριθ. 2202/96 7 ότι, με βάση τα δεδομένα αυτά και τις μεταποιηθείσες ποσότητες με ενίσχυση κατά τις περιόδους εμπορίας 1995/96 και 1996/97, διαπιστώθηκε υπέρβαση του επιπέδου του κατωφλίου μεταποίησης κατά 23 024 τόνους 7 ότι, συνεπώς, θα πρέπει να μειωθούν τα ποσά της ενίσχυσης για τα μανταρίνια, τις κλημεντίνες και τα satsumas, που καθορίζονται στο παράρτημα του κανονισμού (ΕΚ) αριθ. 2202/96 για την περίοδο εμπορίας 1997/98 κατά 7 % 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1997/98, τα ποσά της ενίσχυσης τα οποία καθορίζονται σε κάθε πίνακα του παραρτήματος του κανονισμού (ΕΚ) αριθ. 2202/96 για τα μανταρίνια, τις κλημεντίνες και τα satsumas μειώνονται κατά 7 %.
Κατά την καταβολή του ποσού της ενίσχυσης αυτής λαμβάνεται υπόψη η προκαταβολή της ενίσχυσης που έχει ήδη καταβληθεί σύμφωνα με το άρθρο 15 του κανονισμού (ΕΚ) αριθ. 1169/97.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Νοεμβρίου 1998.

Labels: 3
17
19
5